
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-522/2017-3
R E P U B L I K A   H R V A T S K A
ZAKLJUČAK 
	Trgovački sud u Splitu, po sucu tog suda Katarini Mikulić, u stečajnom postupku stečajna masa iza LAETITIA-DOMO d.o.o., Križine 8, Split, OIB: 68759356377, 21. veljače 2019. 

zaključio je 

	Poziva se stečajni upravitelj Renato Sabljić iz Zagreba, Zdenački zavoj 14, OIB: 74644810692 da se u roku od 8 dana od dana primitka ovog zaključka očituje, ukoliko je naknadno pronađena imovina stečajnog dužnika, o kojoj se imovini radi te da li je ista imovina dostatna za namirenje troškova postupka. 

Obrazloženje

Rješenjem ovog suda pod gornjim poslovnim brojem od 25. siječnja 2016. otvoren je i istovremeno zaključen skraćeni stečajni postupak nad dužnikom LAETITIA-DOMO d.o.o., Križine 8, Split, OIB: 68759356377.

Dopisom od 8. veljače 2016. Županijsko državno odvjetništvo u Splitu zatražilo je od stečajnog upravitelja provjeru imovine stečajnog dužnika.

Slijedom navedenog, valjalo je pozvati stečajnog upravitelja na dostavu očitovanja o kojoj se imovini radi, radi čega je odlučeno kao u izreci ovog zaključka. 

U Splitu, 21. veljače 2019.   
Sudac


Katarina Mikulić,v.r.
za točnost otpravka – ovlašteni službenik
Ivana Hajder 

Pouka o pravnom lijeku: Protiv ovog zaključka nije dopuštena žalba (članak 19. stavak 7. SZ). Primitak ovog zaključka računa se sukladno članku 12. SZ istekom osmog dana od dana objave na e-Oglasnoj ploči suda. 

